****

**Ako imate pitanje koje se odnosi na razmenu studenata i boravak u inostranstvu - na pravom ste mestu!**

* Šta podrazumeva mobilnost studenata?
* Koje prilike i programi postoje za privremeno akademsko i profesionalno usavršavanje u inostranstvu?
* Šta je preduslov za dobijanje stipendije?
* Koje troškove pokriva stipendija?
* Kad je najbolje vreme da se počne sa pripremom za mobilnost?
* Koje greške kandidati najčešće prave u prijavama i tokom same mobilnosti?
* Šta je potrebno uraditi nakon povratka iz inostranstva?
* Benefiti odlaska na privremene studije u inostranstvo - kakva su iskustva studenata do sada?

Pridružite nam se na novoj **Zum kafici u petak 19. marta u 12h** u organizaciji [Centra za razvoj karijere i savetovanje studenata Univerziteta u Beogradu](http://www.razvojkarijere.bg.ac.rs/) tokom koje će biti predstavljeni i [konkursi](https://mobion.bg.ac.rs/) za mobilnost otvoreni do kraja marta. <https://mobion.bg.ac.rs/>

 Prijavite se i postavite pitanje putem ovog [linka](http://skr.rs/zzKi)

<http://skr.rs/zzKi>

Ugostićemo drage kolege iz Sektora za međuuniverzitetsku i međunarodnu saradnju Univerziteta u Beogradu:

**Ljubicu Dimitrijević** sa višegodišnjim iskustvom u sprovođenju različitih programa razmene, odnosno mobilnosti, kako u okviru projekata EU, tako i u okviru saradnje sa Amerikom, Kinom i Japanom i

**Nikolu Savića**, stipendistu nemačke Vlade sa dugogodišnjim stažom u međunarodnoj saradnji.

Druženje je namenjeno studentima svih fakulteta u sastavu Univerziteta u Beogradu na svim nivoima studija i onima koji su završili studije u poslednjih godinu dana.

["**Zoom kafica - 45 minuta sa ...**](http://www.razvojkarijere.bg.ac.rs/zoom-kafica) " predstavlja novi onlajn format programa karijernog vođenja i savetovanja mladih, koji smo razvili u želji da ostanemo dostupni (i na daljinu) svojim starim i novim korisnicima.